КАК СЕ ОПРЕДЕЛЯ ПРАВИЛНИЯТ РАЗМЕР НА ОБУВКИТЕ?
 Определянето на правилния размер на детските обувки може да стане по няколко начина , но винаги трябва да се спазва правилото между палеца и върха на обувката да има разстояние между 1 и 1,5 см . Идеалното разстояние е 1,2 см , което позволява на  пръстите да се чувстват свободно и спомага за правилното развитие на краката. Когато мерите обувките на самото дете , не забравяйте, че то по-скоро няма да се оплаче, ако са му тесни, затова вие сте тези, които трябва да се уверят, че е спазено това важно изискване.
Един от начините за определяне на размера на обувката е като очертаете детските стъпала върху дебел картон (крачето може да е босо или с чорапче) , добавите с пунктир по 12 мм откъм палеца и след това изрежете двата отпечатъка. Това ще ви служи като шаблон – ако влиза спокойно в новия модел обувка, значи сте избрали правилния размер
Другият начин е да изпробвате обувките на самото дете , като проверите дали откъм петата можете да промушите показалеца си. Можете да използвате и още един метод –   вземате стелките от стар чифт обувки и ако успеете да ги напъхате в новия, значи изборът ви е правилен


